# Rita Hayworth

| Rita Hayworth |
| --- |
|  |
| Hayworthová v roku 1945 |
| **Celé meno** | Margarita Carmen Cansino |
| **Narodenie** | 17. október 1918 New York, New York, USA |
| **Úmrtie** | 14. máj 1987 (68 rokov) New York, New York, USA |
| **Povolanie** | herečka a tanečnica |
| **Roky pôsobenia** | 1931 – 1972 |
| **Manžel** | Edward Judson (1937 – 1942) Orson Welles (1943 – 1948) princ Aly Khan (1949 – 1953) Dick Haymes (1953 – 1955) James Hill (1958 – 1961) |
| **Deti** | 2 |
| **Rodičia** | Eduardo Cansino Volga Hayworthová |
|

|  |  |
| --- | --- |
|  |  Filmový portál  Divadelný portál  Biografický portál |

 |

**Rita Hayworthová** (neprechýlene Rita Hayworth), vlastným menom **Margarita Carmen Cansinová** (neprechýlene Margarita Carmen Cansino; \* 17. október 1918, New York, New York, USA – † 14. máj 1987, New York), bola americká herečka, tanečnica a pin-up girl.

## Životopis

Narodila sa ako Margarita Carmen Cansino rodičom Eduardovi Cansinovi a Volge Hayworthovej. Rodičia boli tanečníci. Otec pochádzal z malého mesta blízko španielskej Sevilly, Castilleja de la Cuesta. Matka bola Američanka s írsko-anglickými koreňmi. Margarita bola najstaršia z troch súrodencov. Mala dvoch mladších bratov, Eduarda a Vernona. V roku 1927 sa celá rodina presťahovala do Hollywoodu.

### Kariéra

Margarita Cansino v roku 1935
Rita Hayworth v upútavke na film *Blood and Sand*, 1941
S Fredom Astaireom vo filme *You Were Never Lovelier*, 1942
Svadba Orsona Wellesa a Rity Hayworth, 7. september 1943
Rita Hayworth pózuje ako pin-up girl, 1944
Rita Hayworth ako *Gilda*, 1946
Margarita spolu so svojimi rodičmi a súrodencami tancovali v nočných kluboch, kde si ju všimli filmoví producenti. Filmové štúdio 20th Century Fox s ňou v roku 1935 podpísalo dvojročnú zmluvu. Keď v roku 1937 prešla k spoločnosti Columbia Pictures, zmenila si meno na Rita Hayworth.

V roku 1939 natočila prvý významný film po boku Caryho Granta, *Len anjeli majú krídla* (*Only Angels Have Wings*). Hereckým prejavom vzbudila záujem aj u iných filmových spoločností, ako Metro-Goldwyn-Mayer alebo Warner Bros.

Najväčšie uznanie získala v roku 1941 vo filme *Krv a piesok* (*Blood and Sand*) po boku Tyrona Powera a Lindy Darnellovej. Odvtedy sa stala najznámejšou červenovláskou Holywoodu a obdivovanou filmovou hviezdou. Nasledovali úspešné filmy po boku známych mužských a ženských hereckých hviezd: *Tales of Manhattan*, *You’ll Never Get Rich*, *My Gal Sal* a muzikál *Dievča mesiaca* (*Cover Girl*). Tancovala po boku perfekcionistu Freda Astaira.

Za svoju najslávnejšiu filmovú rolu považovala film *Gilda* z roku 1946. Filmoví kritici vysoko hodnotili jej výkon vo filme *Dáma zo Šanghaja* (*The Lady from Shanghai*) z roku 1947. V roku 1947 navštívila aj Česko-Slovensko.

V roku 1948 si dala od nakrúcania pauzu a presťahovala sa do Európy. Po návrate sa objavila v ďalších filmoch: *Affair in Trinidad*, *Salome*, *Miss Sadie Thompson*, *Pal Joey*, *Separate Tables*, *The Story on Page On*, *Cesta do Texasu* (*They Came to Cordura*).

V roku 1965 získala nomináciu na Zlatý glóbus za úlohu v dráme *Cirkusový svet* (*Circus World*).

Posledným filmom v jej kariére bol western *The Wrath of God*. Za dlhoročnú prácu a prínos v kinematografii bola ocenená cenou *National Screen Heritage Award*.

V roku 1983 mal premiéru životopisný film o Rite Hayworth s názvom *Rita Hayworth: The Love Goddess*, v ktorom hlavnú úlohu stvárnila Lynda Carter.

### Smrť

Vo februári 1987 upadla do bdelej kómy. Zomrela 14. mája 1987 vo veku 68 rokov. Trpela na Alzheimerovu chorobu. Pohreb sa konal 19. mája 1987 v Beverly Hills. Pochovaná je na Holy Cross Cemetery v Culver City v Kalifornii.

## Súkromný život

Rita sa vydala a rozviedla celkovo päťkrát:

* Edward Judson (29. máj 1937 – 22. máj 1942)
* Orson Welles (7. september 1943 – 1. december 1948), dcéra Rebecca Welles (\* 17. december 1944 – † 1. jún 2004)
* princ Aly Khan (27. máj 1949 – 27. január 1953), dcéra Yasmin Aga Khan (\* 26. december 1949)
* Dick Haymes (24. september 1953 – 13. december 1955)
* James Hill (2. február 1958 – 1. september 1961)

## Filmografia

* 1926 – *La fiesta*
* 1934 – *Cruz Diablo*
* 1935 – *Dante’s Inferno*
* 1935 – *Under the Pampas Moon* (Carmen)
* 1935 – *Paddy O’Day* (Tamara Petrovičová)
* 1935 – *Professional Soldier* (tancujúca cigánka)
* 1935 – *Piernas de seda* (balerína)
* 1935 – *Hi, Gaucho!* (Dolores)
* 1935 – *Charlie Chan in Egypt* (Nayda)
* 1936 – *Meet Nero Wolfe* (Maria Maringola)
* 1936 – *Rebellion* (Paula Castillo)
* 1936 – *Dancing Pirate* (tanečnica)
* 1936 – *Human Cargo* (Carmen Zoro)
* 1937 – *The Game That Kills* (Betty Holland)
* 1937 – *Hit the Saddle* (Rita)
* 1937 – *Life Begins with Love*
* 1937 – *Gils Can Play* (Sue Collins)
* 1937 – *Criminals of the Air* (Rita Owens)
* 1937 – *Old Louisiana* (Angela Gonzales)
* 1937 – *Paid to Dance* (Betty Morgan)
* 1937 – *Trouble in Texas* (Carmen Serano)
* 1937 – *The Shadow* (Mary Gillespie)
* 1938 – *The Renegade Ranger* (Judith Alvarez)
* 1938 – *Convicted* (Jerry Wheeler)
* 1938 – *There’s Always a Woman* (Mary)
* 1938 – *Special Inspector* (Patricia Lane)
* 1938 – *Who Killed Gail Preston?* (Gail Preston)
* 1938 – *Juvenile Court* (Marcia Adams)
* 1939 – *Only Angels Have Wings* (Judy)
* 1939 – *The Lone Wolf Spy Hunt* (Karen)
* 1940 – *Angels Over Broadway* (Nina Barona)
* 1940 – *Blondie on a Budget* (Joan Forrester)
* 1940 – *Music in My Heart* (Patricia O´Malley)
* 1940 – *Susan and God* (Leonora Stubbs)
* 1940 – *The Lady in Question* (Natalie Roguin)
* 1941 – *Blood and Sand* (Doña Sol des Muire)
* 1941 – *The Strawberry Blonde* (Virginia Brush)
* 1941 – *Affectionately Yours* (Irene Malcolm)
* 1941 – *You’ll Never Get Rich* (Sheila Winthrop)
* 1942 – *You Were Never Lovelier* (Maria Acuňa)
* 1942 – *Tales of Manhattan* (Ethel Halloway)
* 1942 – *My Gal Sal* (Sally Elliott)
* 1944 – *Dievča mesiaca* (*Cover Girl*; Rusty Parker)
* 1945 – *Tonight and Every Night* (Rosalind Bruce)
* 1946 – *Gilda* (Gilda Mundson Farrell)
* 1947 – *The Lady from Shanghai* (Elsa Bannister)
* 1947 – *Down to Earth* (Terpsichore)
* 1948 – *The Loves of Carmen* (Carmen)
* 1952 – *Affair in Trinidad* (Chris Emery)
* 1953 – *Salome* (Salomé)
* 1953 – *Miss Sadie Thompson* (Sadie Thompson)
* 1957 – *Fire Down Below* (Irena)
* 1957 – *Pal Joyey* (Vera Simpson)
* 1958 – *Separate Tables* (Ann Shankland)
* 1959 – *The Story on Page One* (Josephine Brown/Jo Morris)
* 1959 – *Cesta do Texasu* (*They Came to Cordura*; Adelaide Geary)
* 1962 – *The Happy Thieves* (Eve Lewis)
* 1964 – *Cirkusový svet* (*Circus World*; Lili Alfredo)
* 1965 – *The Money Trap* (Rosalie Kelly)
* 1966 – *Poppies Are Also Flowers* (Monique Markos)
* 1967 – *Dobrodruh* (*L’Avventuriero*; teta Caterina)
* 1968 – *I Bastardi* (Martha)
* 1970 – *Road to Salina* (Mara)
* 1971 – *The Naked ZOO* (Mrs. Golden)
* 1972 – *The Wrath of God* (Señora de la Plata)

## Ocenenia

* 1965: Zlatý glóbus – nominácia na najlepšiu herečku vo filme *Cirkusový svet* (*Circus World*, 1964) – Motion Picture Drama
* 1977: National Screen Heritage Award – ocenenie za prínos filmu

## Referencie

## Iné projekty

Commons* Commons ponúka multimediálne súbory na tému **Rita Hayworth**

## Externé odkazy

* Rita Hayworth v Internet Movie Database (po anglicky)
* Rita Hayworth v Česko-Slovenskej filmovej databáze
* Alzheimer’s Association

## Zdroj

*Tento článok je čiastočný alebo úplný preklad článku Rita Hayworth na anglickej Wikipédii.*